Når du tager et lån, så skal de lånte penge selvfølgeligt betales tilbage. Dette gøres i form af afdrag: hvert afdrag er en sum penge du tilbagebetaler, for at dække det lånte beløb. Med et afdragsfrit lån får du en eller flere perioder, hvor du ikke behøver at afdrage på din gæld: du skal blot betale rente, bidrag og eventuelt rentetillæg på de lånte penge. Lånet skal selvfølgeligt stadig betales helt af i sidste ende, men det kan være rart at kunne skabe noget plads i sin økonomi en gang imellem, ved at tage en afdragsfri periode.